Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: átfogó vizsgálatról készült jelentésben az országgyûlési biztos az alapjogszabály, az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet több pontjának módosítására tett
Paragraph Index: 65

átfogó vizsgálatról készült jelentésben az országgyûlési biztos az alapjogszabály, az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet több pontjának módosítására tett javaslatot. A vizsgálat lényegi megállapítása az volt, hogy a jelenlegi, a vállalkozáshoz való jogot elõnyben részesítõ szabályozás módosítása szükséges olymódon, hogy fokozottabban jelenjen meg a lakóközösségek alkotmányos jogainak védelme. Az olyan közösségi kapcsolatokban, amelyekben nehezen összeegyeztethetõ érdekeket, folyamatosan konkuráló alkotmányos jogokat kell együtt érvényesíteni, az állam nem teheti meg, hogy csak akkor lép fel, ha már súlyos konfliktushelyzet alakult ki. A probléma súlyosságát alátámasztja, hogy az átfogó vizsgálat befejezését követõen újabb, hasonló tartalmú beadványok érkeztek. (OBH 2304/2002., 2500/ 2002.) A közlekedési eredetû zaj- és rezgésterhelés, illetve levegõszennyezés országosan jelentkezõ probléma, az elmúlt években is több ilyen tartalmú beadvány érkezett az Országgyûlési Biztosok Hivatalába. Magyarországon az esetenként akár száz évnél is régebben kialakított települési közúthálózat alkalmatlan napjaink forgalmának lebonyolítására. A sûrû beépítettség pedig nem teszi lehetõvé az utak szélesítését, a forgalmi igényeknek megfelelõ átalakítását, ezért a meglévõ – és adott – települési úthálózatnak évrõl-évre egyre nagyobb forgalmat kell lebonyolítani. A közúti forgalom növekedése együtt jár az infrastruktúra fejlesztésének szükségességével. A panaszosok az autópályadíj bevezetése miatt a pályát elhagyó és a párhuzamos, a településeken áthaladó fõútvonalat igénybe vevõ jármûvek nagy számát; a nehéz-tehergépjármû forgalmat; a tömegközlekedést, illetve ahhoz kapcsolódóan az autóbuszmegállók elhelyezésének gyakorlatát és a mindezekbõl adódó fokozott környezetterhelést kifogásolták. Nagyvárosi – elsõsorban a budapesti – fõútvonalak mellett lakók is egyre nagyobb számban élnek beadvánnyal a szüntelenül növekvõ forgalom miatt. (OBH 4091/2001.) A párhuzamos utak forgalomkorlátozásának szabályozása az érintettek rendkívül nagy számára tekintettel sürgõsen megoldandó feladat. Az M7-es autópályán bevezetett útdíjasítás újabb panaszokhoz vezethet, különösen a nyári idõszakban. Az OBH 2511/2000. sz. ügyben készült jelentésben – az indítványozó országgyûlési képviselõ a 3. számú fõút mellett fekvõ Aszódon át zajló forgalom okozta környezetterhelést sérelmezte – a korábbi országgyûlési biztos 2000 októberében javasolta, hogy a közlekedési és vízügyi miniszter és a környezetvédelmi miniszter együttesen alkossanak olyan jogszabályt, vagy kezdeményezzék megalkotását, amely a fizetõ autópályákkal párhuzamosan haladó fõközlekedési utak forgalmi helyzetének normalizálására alkalmas úgy, hogy az ezen utak mentén élõk és ezeken rendeltetésszerûen közlekedõk élethez, testi-lelki egészséghez, egészséges környezethez és tulajdonhoz való jogának érvé- nyesülését szavatolja, és a feltárt visszásságokat a lehetõség szerinti legteljesebb mértékben megszünteti; egyúttal figyelemmel van más érintetteknek az ügyben releváns érdekeire. A megszólítottak a javaslatot elfogadták, a Gazdasági és Közlekedési Minisztérium a párhuzamos utak forgalomkorlátozásának szabályozását az utak forgalomszabályozásáról

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes